
శ్రీనగర్, మార్చి 9: జమ్మూకశ్మీర్లో జరిగిన రెండు వేర్వేరు ఎన్కౌంటర్లలో ముగ్గురు ఉగ్రవాదులు హతమయ్యారు. పుల్వామాలో గురువారం వేకువజామున భారీ ఎన్కౌంటర్ జరిగింది. భద్రతాదళాలు ఇద్దరు లష్కరే తాయిబా ఉగ్రవాదులను మట్టుబెట్టాయి. పగ్దంపురా గ్రామంలో టెర్రరిస్టులు నక్కి ఉన్నారన్న సమాచారంతో భద్రతాదళాలు వేకువజామున 2.30 గంటలకు గాలింపు చర్యలు చేపట్టారు. రెండు పక్కపక్క ఇళ్లలో మాటువేసిన ఉగ్రవాదులు కాల్పులు జరిపారు. జవాన్ల కాల్పుల్లో ఇద్దరు లష్కరే టెర్రరిస్టులు జహంగీర్ గనాయ్, మొహమ్మద్ షఫీ షెర్గుజ్రీ హతమయ్యారు. ఇరు పక్షాల కాల్పుల మధ్యలో చిక్కుకుని అమీర్ నాజీ వనీ అనే 15 ఏళ్ల బాలుడికి బుల్లెట్ తగిలి చనిపోయాడని ఓ పోలీసు అధికారి తెలిపారు. బండీపురాలో జరిగిన మరో ఎన్కైంటర్లో హజ్బుల్ ముజాహిదీన్ టెర్రరిస్టు ముస్తాక్ అహ్మద్ షెర్గుజ్రీ హతమయ్యాడు. ఇంకోవైపు పూంచ్ సెక్టార్లోని ద్రాబా ఏరియాలో తూటాలతో తూట్లుపడిన సైనికుడి మృతదేహం బయటపడింది. ఇతడిని రాష్ట్రీయ రైఫిల్స్ సిపాయి బలరాజ్సింగ్గా గుర్తించారు.

srinagar, marchi 9: jammookashmeerlo jarigina rendu ververu encounterlalo mugguru ugravaadulu hatamayyaru. pulvamalo guruvaram vekuvajaamuna bhari encounter jarigindi. bhadrataadalaalu iddaru lashkare tayiba ugravaadulanu mattubettaayi. pagdampura graamamlo terraristulu nakki unnaranna samaachaaramtho bhadrataadalaalu vekuvajaamuna 2.30 gantalaku gaalimpu charyalu chepattaru. rendu pakkapakka illalo maatuvesina ugravaadulu kaalpulu jariparu. jawanla kaalpullo iddaru lashkare terraristulu jahangir ganay, mohammad shafi shergujri hatamayyaru. iru pakshaala kaalpula madhyalo chikkukuni amir naji vanee ane 15 ella baludiki bullet tagili chanipoyadani oo polisu adhikari telipaaru. bandipuraalo jarigina maro enchinterlo hazbul mujahidin terraristu mustak ahmad shergujri hatamayyadu. inkovaipu poonch sectarloni draba ariyaalo thootaalatho thootlupadina sainikudi mrutadeham bayatapadindi. itadini rashtriiya raifils sipai balarajsingga gurtinchaaru.